
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	Bucureşti, 18.06.2008

Nr.  Pl-x 172
	


RAPORT SUPLIMENTAR
asupra propunerii legislative pentru modificarea şi completarea

 Legii nr. 295/2004 privind regimul armelor şi muniţiilor

În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere, în fond, cu propunerea legislativă pentru modificarea şi completarea Legii nr. 295/2004 privind regimul armelor şi muniţiilor, transmisă cu adresa nr.      Pl-x 172 din 8 aprilie 2008, înregistrată sub nr. 31/299 din 9 aprilie 2008.    
Potrivit prevederilor art. 75 din Constituţia României, republicată şi ale art.92 alin. (9) pct.2, din Regulamentul Camerei Deputaţilor, republicat, cu modificările ulterioare, Camera Deputaţilor este Cameră Decizională.

Senatul, în calitate de primă Cameră sesizată, a respins propunerea  legislativă în şedinţa din 19 martie 2008.
Consiliul Legislativ a avizat favorabil iniţiativa legislativă, cu  unele observaţii şi propuneri, conform avizului nr. 1428 din 16 octombrie 2007.
Comisia pentru apărare, ordine publică şi siguranţă naţională a avizat negativ iniţiativa legislativă, conform avizului nr. 32/350 din 15 aprilie 2008.

Guvernul, prin punctul de vedere transmis cu adresa nr. 3065 din 15 noiembrie 2007, nu susţine adoptarea acestei propuneri legislative. 



Iniţiativa legislativă supusă dezbaterii are ca obiect de reglementare modificarea şi completarea Legii          nr. 295/2004 privind regimul armelor şi al muniţiilor, cu modificările şi completările ulterioare. Prin această iniţiativă se propune abrogarea art. 15 alin.(1) lit. d) şi introducerea unui nou alineat la art. 15, alin.11, în sensul neaplicării prevederilor lit.g) a aceluiaşi alineat persoanelor care la data intrării în vigoare a legii posedau permis de armă.  De asemenea, se propune modificarea art. 39, în sensul ca titularii dreptului de a purta şi folosi arme de vânătoare să poată face uz de arma înscrisă în permisul său, în caz de legitimă apărare, în stare de necesitate ori în caz fortuit.         
   În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat propunerea legislativă susmenţionată în şedinţa din 21 aprilie 2008, întocmind raportul iniţial nr.        PL-x 172 din 15 aprilie 2008, prin care a supus plenului Camerei Deputaţilor, spre dezbatere şi adoptare, propunerea legislativă pentru modificarea şi completarea Legii nr. 295/2004 privind regimul armelor şi muniţiilor, cu amendamente.

În şedinţa din 5 mai 2008, Camera Deputaţilor, în temeiul art. 70 din Regulamentul Camerei Deputaţilor, republicat, a hotărât retrimiterea proiectului de lege la Comisie, în vederea reexaminării şi depunerii unui nou raport.
Potrivit prevederilor art. 61 din Regulamentul Camerei Deputaţilor, republicat, cu modificările ulterioare, Comisia a reluat dezbaterile la prezenta iniţiativă legislativă în şedinţa din 18 iunie 2008.

 La lucrările Comisiei a participat, în calitate de invitat, din partea Ministerului Internelor şi Reformei Administrative, domnul Mircea Alexandru – secretar de stat.

În urma reexaminării iniţiativei legislative şi a opiniilor exprimate de către membrii Comisiei şi de către invitat, s-a hotărât, cu unanimitate de voturi, să se supună plenului Camerei Deputaţilor, spre dezbatere şi adoptare, propunerea legislativă pentru modificarea şi completarea Legii nr. 295/2004 privind regimul armelor şi muniţiilor , cu amendamentele admise, care sunt redate în Anexa la prezentul raport.

  Din numărul total de 28 membri ai Comisiei juridice, de disciplină şi imunităţi au participat la dezbateri      15 deputaţi.

  În raport cu obiectul şi conţinutul său, ce vizează modificarea unei legi organice, proiectul de lege face parte din categoria legilor organice. 

                                  PREŞEDINTE,                                                                SECRETAR,

                                  Sergiu ANDON                                                              George BĂEŞU
         Consilier,

    Nicoleta Grecu
ANEXĂ
AMENDAMENTE ADMISE :
	Nr.

crt.
	Text lege
	Text iniţiativă
	Amendamente

(autorul amendamentului)
	Motivare

	1. 
	-------------
	  Titlul Legii:

  Lege pentru modificarea şi completarea Legii nr. 295/2004 privind regimul armelor şi muniţiilor 


	  Titlul Legii:

  Lege pentru modificarea şi completarea Legii nr. 295/2004 privind regimul armelor şi al muniţiilor 

Autor: Comisia juridică.


	   Pentru respectarea normelor de tehnică legislativă şi redarea corectă a denumirii legii.

	2. 
	---------------
	   Articol unic – Legea 295/2004 privind regimul armelor şi muniţiilor, publicată în Monitorul Oficial al României, Partea I, nr. 583 din 30 iunie 2004, cu modificările şi completările ulterioare, se modifică şi se completează după cum urmează:


	  Articol unic – Legea nr. 295/2004 privind regimul armelor şi al muniţiilor, publicată în Monitorul Oficial al României, Partea I, nr. 583 din 30 iunie 2004, cu modificările şi completările ulterioare, se modifică şi se completează după cum urmează:

Autor: Comisia juridică.


	   Pentru respectarea normelor de tehnică legislativă şi redarea corectă a denumirii legii.

	3. 
	  Articolul 15 (1)

         ---------------------

 d) nu sunt învinuite sau inculpate în cauze penale pentru fapte săvârşite cu intenţie, pentru care legea prevede o pedeapsă al cărei maxim special este mai mare de 1 an;”


	  1. „La articolul 15, litera d) a alineatului (1) se abrogă.


	   1. La articolul 15, alineatul (1), litera d) se modifică şi va avea următorul cuprins:

  ,,d) nu sunt învinuite sau inculpate în cauze penale pentru fapte săvârşite cu intenţie, prevăzute în Codul penal, Partea specială, titlurile I-III, titlurile X şi XI şi la art. 239, art. 264, art. 266-272, art. 279-281, art.312, art. 317-322, de Ordonanţa de urgenţă a Guvernului nr. 105/2001 privind frontiera de stat a României, aprobată cu modificări prin Legea nr. 243/2002, cu modificările şi completările ulterioare, de Legea nr. 143/2000 privind prevenirea şi combaterea traficului şi consumului ilicit de droguri, cu modificările şi completările ulterioare, de prezenta lege, precum şi pentru orice alte infracţiuni săvârşite cu violenţă.,, 

Autor: deputat Eugen Nicolicea.

	   Pentru o reglementare corectă. 

	4. 
	------------------
	  2. La articolul 15, după alineatul (1) se introduce un alineat nou, alineatul (11) cu următorul cuprins:

(11) Dispoziţiile literei g) a alineatului (1) nu se aplică persoanelor care la data intrării în vigoare a prezentei legi posedau permis de armă.


	  2. La articolul 15, după alineatul (1) se introduce un alineat nou, alineatul (11) cu următorul cuprins:

,,(11) Dispoziţiile lit. g) a alin. (1) nu se aplică persoanelor care la data intrării în vigoare a prezentei legi erau autorizate  să poarte şi să folosească arme şi muniţii letale,,
Autor: deputat Eugen Nicolicea.

	

	5. 
	Art. 30 

a)  titularul se află în situaţia prevăzută la art. 15 alin. (1) lit. d);

	  3. La articolul 30, litera a) a alineatului (2) se abrogă.


	  3.  Se elimină.

Autor: deputat Eugen Nicolicea.

	

	6. 
	Art. 39: 
Uzul de armă de vânătoare
103/1996Titularul dreptului de a purta şi folosi arme de vânătoare poate face uz de arma înscrisă în permisul de armă numai asupra vânatului pentru care a fost autorizat în condiţiile Legii nr. , republicată, cu modificările ulterioare, precum şi pentru antrenament, în poligoanele autorizate în condiţiile legii.
	  4. Articolul 39 se modifică şi va avea următorul cuprins:

Art. 39. – Titularul dreptului de a purta şi folosi arme de vânătoare poate face uz de armă înscrisă în permisul său asupra vânatului şi dăunătorilor acestuia, pentru antrenament, în caz de legitimă apărare, în stare de necesitate ori în caz fortuit.


	  4. Se elimină.
Autor : deputat Florin Iordache.
	

	7. 
	               ---------------
	              --------------------------
	3. La articolul 39 se introduce un nou alineat, alineatul (2), cu următorul cuprins:
„(2) Prin excepţie de la prevederile alin. (1) armele de vânătoare pot fi folosite şi în caz de legitimă apărare, stare de necesitate ori caz fortuit, în condiţiile legii.”
Autor : deputat Florin Iordache.


	

	8. 
	Uzul de armă neletală destinată pentru autoapărare
Art. 63: (1) Titularii dreptului de a purta şi folosi arme neletale, destinate pentru autoapărare, pot face uz de armă numai în poligoanele autorizate în condiţiile prezentei legi sau în caz de legitimă apărare ori stare de necesitate.
      (2) Folosirea armelor prevăzute la alin. (1) în poligoanele autorizate se poate face numai în condiţiile stabilite prin regulamentele de ordine interioară ale acestora.

	             ----------------------------
	4. Articolul 63 se modifică şi va avea următorul cuprins:

   Uzul de armă neletală
   Art. 63. - (1) Titularii dreptului de a purta şi folosi arme neletale, destinate pentru autoapărare, pot face uz de armă numai în poligoanele autorizate în condiţiile prezentei legi sau în caz de legitimă apărare ori stare de necesitate.
  (2) Armele neletale destinate agrementului şi tirului sportiv prevăzute la punctele 25 şi 31 din anexă, pot fi folosite în spaţii  delimitate care nu sunt accesibile publicului, sau în spaţii special amenajate, pentru a nu pune în pericol integritatea corporală şi viaţa persoanelor. 
(3) Arbaletele, arcurile, precum şi armele prevăzute la punctul 25 din anexă, destinate colecţiei, pot fi folosite în condiţiile prevăzute la art. 29.

(4) Folosirea armelor neletale în poligoanele autorizate se poate face numai în condiţiile stabilite prin regulamentele de ordine interioară ale acestora.
(5) Este interzisă folosirea armelor prevăzute la alin. (2) în locuri publice. 

Autor: Comisia juridică.


	 Pentru o reglementare precisă, care acoperă vidul legislativ în domeniu. 

